Kérdések a részlegesen elegyedő folyadékok egyensúlya témakörhöz

**1.	Az ampullában a mérés során változik a nyomás. Okoz-e ez hibát? Indokolja válaszát!
2.	Mire vonatkozik és mit fejez ki az emelő-szabály?
*3.	Az ampullából lezárása előtt nem szokták kiűzni a levegőt. Mennyi a bezárt rendszer szabadsági foka?
4.	Hol helyezkedik el részlegesen elegyedő kétkomponensű elegyek forrpontja a tiszta komponensekéhez képest? Indokoljion!
5.	Melyik fázisátalakulási hőmérsékletet tartja megbízhatóbbnak, az emelkedő vagy a csökkenő hőmérséklet mellett leolvasottat? Indokoljon! 
***6.	Egy ampullát fokozatosan emelkedő hőmérsékletű vízbe helyezünk. A kezdetben homogén folyadék egy idő múlva kétfázisúra válik szét, majd később ismét homogénné változik.  Mire következtet ebből?
***7.	Kondenzált fázisok közötti fázisegyensúlyokról nem szoktak rögzített hőmérséklet mellett fölvett fázisdiagramokat közölni. Mi lehet ennek az oka?
8.	Mi az oka az alsó illetve a felső kritikus elegyedési hőmérséklet létezésének a molekuláris kölcsönhatások szintjén?
9.	Mi az ampullás mérés fő hibaforrása? Hogyan lehetne kiküszöbölni?
10.	Hogyan befolyásolja az ampullás mérés pontosságát a korlátozottan elegyedő folyadékok sűrűségkülönbsége?
11.	Minek a mérlegegyenletéből és hogyan következik az emelőszabály?
12.	Rajzolja fel egy alsó kritikus elegyedési hőmérsékletű folyadékpár hőmérséklet-összetétel diagramját!
**13.	Hány lehetséges összetétel adódik, ha a fázisátalakulási hőmérséklet mérésével határozza meg? Hogyan választja ki a valódit?
*14.	Miért hanyagolható el a nyomás hatása folyadék-folyadék egyensúlyoknál?